b"\n_START_ARTICLE_\nEndoll\n_START_PARAGRAPH_\nUn endoll \xc3\xa9s un dispositiu electrot\xc3\xa8cnic a la fi d'un cable el\xc3\xa8ctric per connectar un aparell a la xarxa el\xc3\xa8ctrica._NEWLINE_Es pot prendre corrent directament a un s\xc3\xb2col fixe, a la paret o mitjan\xc3\xa7ant un cable allargador o un endoll m\xc3\xbaltiple. L'endoll \xc3\xa9s el connector mascle. S'endolla al connector femella que \xc3\xa9s el s\xc3\xb2col o la presa de corrent._NEWLINE_Hi ha diferents tipus en \xc3\xbas arreu al m\xc3\xb3n que s\xc3\xb3n incompatibles entre ells. Els viatjants necessiten sovint un adaptador. A Europa excepte Irlanda i el Regne Unit, els endolls tipus C amb dos pius sense connexi\xc3\xb3 a la terra i el tipus F amb connexi\xc3\xb3 a la terra (sigui lateral o central) s\xc3\xb3n els m\xc3\xa9s utilitzats. A un estudi del ministerie del comer\xc3\xa7 dels Estats Units es va fer un inventari dels tipus d'endolls i de preses de corrent en \xc3\xbas. Aquesta classificaci\xc3\xb3 de A a L, fruit de l'atzar, va esdevenir una nomenclatura oficial per la Comissi\xc3\xb3 Electrot\xc3\xa8cnica Internacional, que hi va afegir dues categories m\xc3\xa9s: M i N."